Във връзка с постъпило уведомление за инвестиционно предложение с вх. № ОВОС-794/20.05.2020г.: **Изграждане на логистичен парк „Марица“** в имоти с площ от 147 993 m2 в землището на с. Костиево, община Марица, с възложител: **„ЕМУ“ АД**, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Вашето инвестиционно предложение включва дейност, попадаща в обхвата на т. 10, буква „а“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

 Съобразно изискването на чл.95, ал. 1 от ЗООС е необходимо да обявите своето инвестиционно предложение на интернет страницата си, ако имате такава, чрез средствата за масово осведомяване или по друг подходящ начин, **за което следва да се представи доказателство.**

 За извършване на преценката е необходимо да внесете в „Едно гише” на РИОСВ-Пловдив **писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС** (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG00002087 „Марица Пловдив“.

Копие на писмото е изпратено до Община Марица, Кметство с. Костиево

Отговорено от РИОСВ-Пловдив на 03.06.2020г.